Előterjesztés száma: **403/2016.**

**ELŐTERJESZTÉS**

a Képviselő-testület

**2016. november 23. napján tartandó ülésre**

|  |  |
| --- | --- |
| **Előterjesztés tárgya:** | **Döntés Fót Város Önkormányzat 2017. évi költségvetési koncepciójának elfogadása tárgyában** |
| **Előterjesztő:** | Bartos Sándor polgármester |  |
| **Készítette:** | Zámodics Péter pénzügyi és adóügyi osztályvezető |  |
| **Szakmai szempontból ellenőrizte:** | Dr. Finta Béla jegyző |  |
| **Jogi, törvényességi szempontból ellenőrizte:** | dr. Sugár Anita Jogi és Koordinációs osztályvezető |  |
| **Pénzügyi, gazdasági szempontból ellenőrizte:** | Zámodics Péter pénzügyi és adóügyi osztályvezető |  |
| **Tárgyalja:** | EEB, PJB |
| **Egyeztetve, tájékoztatva:** | Önkormányzat Intézményei |
| **Javasolt meghívott:** | Önkormányzat Intézményei |
| A határozati javaslat elfogadásához szükséges szavazattöbbség: | 1. egyszerű szavazattöbbség
2. minősített szavazattöbbség
 |
| Az előterjesztés zárt kezelését kérjük. | 1. igen
2. nem
 |

**Tisztelt Képviselő-testület!**

1. **Előzmények**

Az államháztartásról szóló 2011. évi CXCV. törvény 24. § (1) bekezdését a 2014. évi XXXIX. törvény 64. §- a hatályon kívül helyezte, így megszűnt az önkormányzatok koncepció készítési és az I-III. negyedévi gazdálkodásról szóló tájékoztatási kötelezettsége**,** de célunk, hogy Fót Város Önkormányzata 2017. évre vonatkozó feladatainak, terveinek, gazdálkodási kereteinek bemutatása továbbra is költségvetési koncepció készítésével történjen.

1. **Kifejtő részletezés**

A törvényjavaslatot megalapozó makrogazdasági prognózis teljesülésének kockázatait a Költségvetési Tanács (a továbbiakban: Tanács) az alábbiakban foglalta össze: „A gazdasági növekedés 2013 óta tapasztalt dinamizmusát – benne a 2015. évi 2,9 százalékot – követően 2016-ban 2,5 százalék körüli lehet. A 2017. évi költségvetés 3,1 százalékos gazdasági növekedésre épül, amely – figyelemmel az uniós források felhasználásának várható felfutására és a növekedés egyéb tényezőire, mindenekelőtt a fogyasztásra – megalapozottnak tekinthető. A bevételi és kiadási előirányzatok alapvetően összhangban vannak a makrogazdasági prognózissal, a 2015. évi előzetes teljesítéssel és a 2016. évi várható folyamatokkal, valamint a korábbi és a tervezetben szereplő kormányzati intézkedésekkel.”

A Tanács megállapította, hogy a költségvetési törvényjavaslat tervezete ismét dinamikus, 3,1 százalékos GDP bővüléssel számol. Ezt megfelelően alátámasztják a növekedés forrásai a tervezet szerint: a háztartások fogyasztásának volumene 3,1 százalékkal, míg a bruttó állóeszköz felhalmozás 9,1 százalékkal nő. A fogyasztás élénküléséhez a tervezet szerinti, 1 százalék alatti infláció is hozzájárul.

Az előterjesztés készítésének időpontjában a koncepcionális elvek kialakításához a 2016. évi XC. törvényt, Magyarország 2017. évi költségvetéséről szóló törvényt (Törvény) vettük alapul.

A fentieken túl figyelembe vettük:

* a Képviselő-testület már meghozott határozatait (listázott több éves kihatású kötelezettségvállalásokat (*lsd. külön, 1. sz. mellékletként!)*
* a korábbi évek költségvetési koncepcióinak változatlanul érvényes elveit és időszerű feladatait,
* a rendelkezésre álló pénzforgalmi adatokat (lásd *I.-III. negyedévi beszámoló 407. számú előterjesztést*!)
* a Gazdasági program középtávú célkitűzéseit (lsd. *357/A sz. párhuzamos előterjesztést*!)

A helyi önkormányzatok feladatainak ellátásához a 2017. évi központi költségvetési törvényjavaslat együttesen 668,4 Mrd Ft támogatást biztosít, amely 1%-al (6,7 Mrd Ft) haladja meg az előző évi 661,7 Mrd Ft összegű eredeti előirányzatot. Az önkormányzatok központi finanszírozása 2017. évben is az önkormányzati feladatellátáshoz igazodó, feladatalapú támogatási rendszerben történik.

A 2017. évi tervezési irányelveket jelentősen befolyásolja az oktatás szabályozására vonatkozó egyes kapcsolódó törvények módosításáról szóló 2016 évi LXXX. törvény, mely alapján az iskolák működtetését is átveszi a tankerületi központ 2017. január 1-jétől. *lsd. külön,3. sz. mellékletként!)*

***A bevételi előirányzatok várható változásai***

A 2017. évi költségvetési koncepció irányelveinek kialakításához **előzetes számítások szükségesek a normatív állami hozzájárulások 2017. évi nagyságrendjére vonatkozóan**. Az előzetes számítások és a Törvény 2., 3., és 9., mellékletei szerint meghatározott - az önkormányzatunkat a 2017. évre megillető - normatív állami támogatás összege várhatóan jelentősen nem változik.

A 2017. évi költségvetést megalapozó helyi adórendelet adómérték emeléssel nem számol, az előirányzatok bázis szinten kerülhetnek tervezésre. Az iparűzési adó bevétel emelkedése, a többi adónem bázis szinten történő tervezése mellett az adóbevételek **emelkedni fognak. (***lásd párhuzamosan előterjesztett 396. számú ET*.)

Az adóbevételi előirányzatok 2016. I-IX. havi időarányos teljesítését elemezve 106,27 % teljesítés tapasztalható. A végleges tervszámokat a költségvetés I. verziójába tudjuk megadni.

A 2016. évi munkaterv tartalmazza a munkahelyi és diák étkezési térítési díjak szabályozásának képviselő-testület általi rendeletmódosítását. A térítési díjakat a Fóti Közszolgáltató Nonprofit Kft. Üzleti tevében foglalt élelmezési alapanyagnorma költség és előállítási költség alapján határozza meg a képviselő-testület, azonban az ügyvezető a 2016. évre elfogadottal azonos mértékben tervezte (lásd *376./A számú párhuzamosan előterjesztett anyag*).

A 2016. évi munkaterv előterjesztés benyújtását irányozza elő a Képviselő-testület felé a közterület használat engedélyezésével kapcsolatos eljárás szabályairól szóló 10/1999. (VI.18.) önkormányzati rendelet díjtáblázatának felülvizsgálata tárgyában.

A Rendelet közterület használati díj táblázata utoljára 2014. december 17. napján került felülvizsgálatra, amelynek eredményeként, attól függetlenül, hogy az akkori infláció mértéke a KSH adata szerint 0,0 %. volt, 2 % -kal került megemelésre.

Az idei év KSH adatait figyelembe véve (augusztus: +0,2%; szeptember: +0,6%; 2016 év januártól átlag: +0,7%), valamint azt, hogy nincs tudomásunk arról, hogy a környékbeli településeken díjemelést hajtanának végre, a jövő évre vonatkozó közterület használati díjak emelését nem javasoljuk.

Ugyanez vonatkozik a lakás- és helyiségbérleti díjak rendeleti úton történő emelésnek szükségtelenségére – amiért szintén nem készült e tárgyban előterjesztés.

**Az Áht. 30. § (3) bekezdése alapján a költségvetési rendelet készítésekor valamennyi 2016. december 31-ei bevételi előirányzatnak a teljesítésnek megfelelő szintre kell beállni.**

Az elmúlt évek előirányzati és teljesítési adataiból egyértelműen levonható az a következtetés, hogy a tárgyi eszközök és immateriális javak értékesítésére nem számíthatunk, ezért **a 2017. évi költségvetési rendeletben is javasolt, hogy a tárgyi eszközök és immateriális javak értékesítése előirányzat csak abban az esetben legyen tervezhető, ha az értékesítéséről a Képviselő-testület a 2016. december végéig dönt.**

 A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (4) bekezdése alapján **a költségvetési rendeletben 2013. évtől működési hiány nem tervezhető.**

Az Mötv**.** fentiekben hivatkozott rendelkezése **a 2017. évi költségvetési rendeletben a pénzforgalom nélküli működési bevétel tervezését sem teszi lehetővé**.

A rendelkezés betartása érdekében a **2016. évről áthúzódó feladatok fedezetét a 2017. évi költségvetésben elsősorban a tárgyévi előirányzatok (és szükség szerint a 2016. évi pénzmaradvány) terhére célszerű biztosítani**. **Beruházási hitel igénybevétele a beruházások volumenétől függően válhat szükségessé, a hitelfelvételhez azonban a Kormány további engedélye is kell.**

A bevételi előirányzatokat érinti az Mötv. 111. § (2)-(3) bekezdése, amely értelmében **az önként vállalt feladatok forrását és kiadását a 2017. évi költségvetési rendeletnek elkülönítetten kell tartalmaznia.** A rendelkezés végrehajtása érdekében a 2017. évi költségvetési rendeletben **a működési és felhalmozási feladatokon belül a kötelező és önként vállalt feladatok forrásának és kiadásának a bemutatása is szükséges.**

***A kiadási előirányzatok várható változásai***

A kiadási előirányzatok tervezésének megalapozottsága érdekében a Törvényben rendelkezésre álló információk a következők:

A Törvény alapján az **alábbi mutatók nem változtak**:

• a köztisztviselői illetményalap 38 650 Ft,

• a közalkalmazotti bértábla változatlan,

• a közalkalmazottak illetménypótlék-számítási alapja 20 000 Ft,

• a költségvetési szervek által foglalkoztatottak éves béren kívüli juttatására (CAFETÉRIA) továbbra is bruttó 200 000 Ft tervezhető.

**A személyi juttatások** tervezésének irányelvei az alábbiakban összegezhetőek:

1. A személyi juttatásokat a költségvetési szerveknél a Törvényben meghatározott illetményalap, a bértábla, a kinevezési okiratok, a munkaszerződések, soros előrelépés, a nyugdíjba vonulók felmentési idejére fizetendő helyettesítési díj, illetve az átmeneti többlet létszám igény és az évközi kötelező teljesítményértékelés adatainak figyelembevételével szükséges megtervezni. Miután a 2016. II. félévi teljesítmény-értékelés és a 2016. évi minősítés a vonatkozó jogszabályok értelmében 2017. januárjában lesz esedékes, a munkáltatói hatáskörébe tartozó illetmény-eltérítések közvetlen költségvonzatait legkorábban a 2017. évi költségvetés tervezetének I. verziója jelenítheti meg.
2. Az intézmények közalkalmazotti megállapodását a költségvetési koncepcióban megfogalmazott irányelvek alapján kell felülvizsgálni annak érdekében, hogy a megállapodás az Önkormányzat által nem támogatott személyi juttatást ne tartalmazzon.
3. A jubileumi jutalom tervezése a közalkalmazottak jogállásáról szóló 1992. évi XXXIII. törvény 78. § (l)-(2) bekezdése és a közszolgálati tisztviselőkről szóló 2011. évi CXCIX. törvény 150. § (l)-(2) bekezdése alapján történik.

*Béren kívüli juttatások az alábbiak szerint tervezhetőek az intézmények és a KÖH által:*

1. családalapítási támogatás 50.000,-Ft/gyermek értékben (az önkormányzat céltartalékként tervezi)
2. temetési segély maximum a létszám 5%-ára tervezve, 70.000,-Ft összegben (az önkormányzat céltartalékként tervezi)
3. korábban (2016. november 30-ig) megállapított pótlékok
4. lakhatási, lakásépítési és lakásvásárlási támogatás (az önkormányzat céltartalékként tervezi)
5. egyszeri rendkívüli munkáltatói segély (az önkormányzat céltartalékként tervezi)
6. tanulmányi ösztöndíj, képzési, továbbképzési, nyelvtanulási támogatás a már megkötött tanulmányi szerződések esetében tervezhető
7. Cafetéria a kedvezményes adó- és járulékteherrel tervezve, bruttó 200.000,-Ft/fő összegben (munkáltatói járulékot is magában foglalóan)
8. munkába járással kapcsolatos költségtérítés, továbbá az intézményvezetők jóváhagyott költségtérítése
9. munkavégzésre irányuló kiküldetés (2016. évi eredeti előirányzat)
10. képernyő előtti munkavégzéshez szükséges éleslátást biztosító szemüveg készíttetésének támogatása, kizárólag a vonatkozó munkakörökben, 40.000,-Ft/fő összegben (kétévenként tervezhető)
11. bankszámla költségtérítés bruttó 12.000,-Ft/fő értékben
12. helyettesítési díj tervezése a gyermekek után járó pótszabadságok és a kötelező továbbképzés napjaira
13. betegszabadság miatti helyettesítési díj (az önkormányzat céltartalékként tervezi)
14. kereset-kiegészítés összegét az előző év (bázis) alapilletményének 2%-ában kell meghatározni és betervezni

**A dologi és egyéb folyó kiadások** tervezésének irányelvei összefoglalva:

* Az intézmények dologi és egyéb folyó kiadásainak – kivéve az energiaköltségek – keretösszege a 2016. évi eredeti előirányzati adatok, illetve a kifejezetten inflációkövetéssel rendelkező kötelezettségvállalások esetén eredeti előirányzat plusz az infláció várható mértéke (átlagosan 1,6 %) alapján, valamint a bázisévben a következő év költségvetésére hatást gyakorló intézkedések és előirányzat-módosítások figyelembevételével tervezhető. A dologi kiadáson belül az energiaköltség tervezésénél Fót Város Önkormányzat 2016. évi költségvetésének várható tényadatából szükséges kiindulni, kivéve a 2016. évben beruházással érintett azon feladat-ellátási helyeket, ahol a rendeltetésszerű működés nem volt folyamatos. Ezekben az esetekben a 2016. évi eredeti előirányzati adatokat kell bázisként figyelembe venni.

**Az ellátottak pénzbeli juttatásait** a 2016. évi juttatások átfogó, számszerű elemzése, a helyi Esélyegyenlőségi Program Intézkedési Terve és a 2017. január 1-jét követően hatályos jogszabályok rendelkezései alapján szükséges tervezni.

**Az Egyéb működési célú támogatások** sorára szükséges beépíteni Család-és gyermekjóléti szolgálattal feladat ellátási szerződés megkötésére 1.000.000.-Ft összeget és a *393. számú párhuzamosan előterjesztett anyag* a javaslatot tesz a Sportpályázati Alap és a Kulturális pályázati támogatási Alap 500-500 e Ft-tal történő megemelésére.

A 408. számú párhuzamosan előterjesztett anyag a képviselői költségkeret bevezetésére tesz javaslatot, amely 7.500.000 Ft,- összeg pénzeszköz átadásként szerepelne.

**A felhalmozási célú pénzeszközátadások** között továbbra is javasolt tervezni a dolgozók lakásépítésére és vásárlására nyújtható kölcsön kiadásait, és a 34/2016 (IX.29) az ingatlanon belüli csatorna-rákötéseknek a szociális rászorultság elvén való támogatásáról szóló önkormányzati rendelet szerint 2.500.000,- Ft keretösszeg beépítését javasoljuk.

Lakásépítés- vásárlás helyi támogatása során vissza nem térítendő támogatások éves összegét az alábbiak szerinti tervezését javasoljuk:

* Fiatal házasok első lakásvásárláshoz önrész támogatása, fiatal házasok első lakás építéséhez nyújtott támogatása 7.000.000.-Ft
* Akadálymentesítés támogatása: 3.000.000.-Ft
* Energia-megtakarítást eredményező korszerűsítések támogatása 1.500.000-Ft

**A felhalmozási feladatok és felújítási célok** tervezésénél:

* Elsősorban a 2016. évben megkezdett feladatok forrásigényét szükséges biztosítani, ezt külön listázzuk (*lsd. külön 2. sz. mellékletként!*)
* A fentieken túl lehetőség szerint biztosítani szükséges a középtávú gazdasági programban javasolt felhalmozási feladatok és felújítási célok prioritását. A 2016. évről áthúzódó felhalmozási feladatokat, felújítási célokat elsősorban a tárgyévi előirányzatok (és szükség szerint a 2016. évi pénzmaradvány terhére) szükséges biztosítani.
1. A 257/2016 (VIII.31.) kormányhatározat alapján az önkormányzatoknak legkésőbb 2018.-ig át kell térniük az önkormányzati ASP rendszerhez. Az átálláshoz az igényelhető 9 millió forintos pályázati összeg, emellett 6 millió forint saját forrás szükséges informatikai rendszer fejlesztésére (40 db új számítógép, 2 db hordozható számítógép beszerzésére valamint 1 darab új szerver számítógép és az ehhez szükséges belső intranet hálózat fejlesztése CAT6 kábelezés és Gigabites adatátviteli sebességre történő fejlesztése).
* Az elavult analóg telefonközpont és vezetékes telefonok cseréjére 2,5 millió forint (Vodafone mobiliroda kialakításához), a mobiltelefon készülékek modernizálására 1 millió forint forrás szükséges.
* a *Gazdasági programban* önálló soron nem jelenik meg ugyan, de további felhalmozási kiadási tervként javasoljuk kalkulálni évi 1 db újra-élesztő készülék beszerzésével, s ezáltal a ciklus során a közintézmények defibrillátorokkal történő fokozatos felszerelésével! (kb. 800 eFt/év)
* Biztos Kezdet Gyermekház megvalósításra az ESZEI intézményvezetője javaslatot tett, melynek költségeit a *4. számú melléklet* tartalmazza.
* Bérlakás-építési program beindításáról tesz javaslatot a *409. számú párhuzamosan* előterjesztett anyag 80 000 eFt beruházási, 20 000 e Ft felújítási kiadással tervezve.
* Környezetvédelmi Alap felhasználásának 2017. évi költségvetési koncepcióját az *5. sz. melléklet* tartalmazza.

A 2017. évi költségvetési rendelet-tervezetben javasolt továbbá, hogy az előre nem tervezhető feladatok ellátása érdekében a Képviselő-testület részére kerüljön általános tartalékkeret meghatározásra, valamint a kieső bevételek fedezetére kerüljön céltartalék biztosításra.

A fentiek alapján terjesztem megtárgyalásra és jóváhagyásra a Tisztelt Képviselő-testület elé Fót Város Önkormányzat 2017. évi költségvetési koncepciójának irányelveit, az alábbi határozati javaslat elfogadását indítványozva:

**III. Határozati javaslat**

A fentiek alapján terjesztem megtárgyalásra és jóváhagyásra a Tisztelt Képviselő-testület elé Fót Város Önkormányzat 2017. évi költségvetési koncepciójának irányelveit, az alábbi határozati javaslat elfogadását indítványozva:

**…/2016. (XI.23.) KT-határozat**

Fót Város Önkormányzatának Képviselő-testülete Fót Város Önkormányzat 2017. évi költségvetési koncepcióját az alábbiak szerint határozza meg:

l./ Fót Város Önkormányzat 2017. évi költségvetéséről szóló önkormányzati rendelet (a továbbiakban: Költségvetés) tervezetének előkészítése során elsődleges szempont legyen a költségvetés kötelező és önként vállalt feladatainál, azon belül a működési és felhalmozási feladatoknál a bevételek és kiadások *egyensúlyának biztosítása*.

Ennek érdekében a költségvetés előirányzatainak kidolgozása előtt meg kell vizsgálni valamennyi beruházási és felújítási feladat megkezdése előtt a településrendezési tervekkel történő összehangolás szükségességét. A fentieken túl figyelembe kell venni a Képviselő-testület már meghozott határozatait (listázott több éves kihatású kötelezettségvállalásokat *lsd. külön, 1. sz. mellékletként!)*

2./ A bevételek tervezési elvei

* 1. A Hivatal és az önkormányzati intézmények a 2016. évi bevételi előirányzatukat a teljesítendő elvárt bevételek szintjén tervezzék meg.
	2. Az állami támogatásokat a Magyarország 2017. évi központi költségvetéséről szóló törvény 2. és 3. mellékleteinek szabályai szerint meghatározott összegben kell tervezni.
	3. A 2017. évi feladatmutatókat lehetőség szerint úgy kell tervezni, hogy az Áht-ban biztosított lemondással ne kelljen élni.
	4. Az adóbevételeket a hatályos önkormányzati rendeletekben meghatározott adómérték és az adózásra kötelezettek körének figyelembevételével kell tervezni.
	5. Az önállóan működő költségvetési szervek működéséhez kapcsolódó bevételeit az analitikus nyilvántartás előírásai, az azt megalapozó szerződés és jogszabályi előírás alapján kell megtervezni.
	6. A Költségvetésben tárgyi eszközök és immateriális javak értékesítése előirányzat csak abban az esetben tervezhető, ha az értékesítésről a Képviselő-testület a 2016. decemberi üléséig döntött.
	7. A működési és a felhalmozási feladat fedezetéül bevonható pályázati forrás a Költségvetésben a pályázat költségvetése és a rendelkezésre álló információk alapján tervezhető.
	8. Fejlesztési célú hitelfelvételi előirányzat csak a Kormány engedélyét követően tervezhető.
	9. A Költségvetés összeállítása során a Magyarország gazdasági stabilitásáról szóló 2011. évi CXCIV. törvényben meghatározottak alapján adósságot keletkeztető ügyletből származó bevétel nem tervezhető.

3./ A kiadások tervezési elvei

* 1. A Hivatal és az intézmények a 2017. évi kiadási előirányzata a feladataikhoz kötött, ún. „szintrehozással” korrigált kiadásaik alapján tervezhető.
	2. A személyi juttatásokat a költségvetési szerveknél a Törvényben meghatározott illetményalap, a bértábla, a kinevezési okiratok, a munkaszerződések, soros előrelépés, a nyugdíjba vonulók felmentési idejére fizetendő helyettesítési díj, illetve az átmeneti többlet létszám igény és az évközi kötelező teljesítményértékelés adatainak figyelembevételével szükséges megtervezni. Miután a 2016. II. félévi teljesítmény-értékelés és a 2016. évi minősítés a vonatkozó jogszabályok értelmében 2017. januárjában lesz esedékes, a munkáltatói hatáskörébe tartozó illetmény-eltérítések közvetlen költségvonzatait legkorábban a 2017. évi költségvetés tervezetének I. verziója jelenítheti meg.
	3. Az intézmények közalkalmazotti megállapodását a költségvetési koncepcióban megfogalmazott irányelvek alapján kell felülvizsgálni annak érdekében, hogy a megállapodás az Önkormányzat által nem támogatott személyi juttatást ne tartalmazzon.
	4. A jubileumi jutalom tervezése a közalkalmazottak jogállásáról szóló 1992. évi XXXIII. törvény 78. § (1) bekezdése és a közszolgálati tisztviselőkről szóló 2011. évi CXCIX. törvény 150. § (1) bekezdése alapján történhet.
	5. A béren kívüli juttatások a Törvény alapján a közalkalmazottak számára adhatók, a köztisztviselők részére - a közszolgálati tisztviselőkről szóló 2011. évi CXCIX. törvény 151. § (1) bekezdése alapján - kötelező juttatás a 2016. évi szinten tervezhető, tényleges fedezetének biztosításáról a költségvetési rendelet dönt.

*Béren kívüli juttatások az alábbiak szerint tervezhetőek:*

1. családalapítási támogatás 50.000,-Ft/gyermek értékben (az önkormányzat céltartalékként tervezi)
2. temetési segély maximum a létszám 5%-ára tervezve, 70.000,-Ft összegben (az önkormányzat céltartalékként tervezi)
3. korábban (2016. november 30-ig) megállapított pótlékok
4. lakhatási, lakásépítési és lakásvásárlási támogatás (az önkormányzat céltartalékként tervezi)
5. egyszeri rendkívüli munkáltatói segély (az önkormányzat céltartalékként tervezi)
6. tanulmányi ösztöndíj, képzési, továbbképzési, nyelvtanulási támogatás a már megkötött tanulmányi szerződések esetében tervezhető (továbbképzési terv készítendő 2017. január 31-ig, ezt az önkormányzat céltartalékként tervezi)
7. Cafetéria a kedvezményes adó- és járulékteherrel tervezve, bruttó 200.000,-Ft/fő összegben (munkáltatói járulékot is magában foglalóan)
8. munkába járással kapcsolatos költségtérítés, továbbá az intézményvezetők jóváhagyott költségtérítése
9. munkavégzésre irányuló kiküldetés (2016. évi eredeti előirányzat)
10. képernyő előtti munkavégzéshez szükséges éleslátást biztosító szemüveg készíttetésének támogatása, kizárólag a vonatkozó munkakörökben, 40.000,-Ft/fő összegben (kétévenként tervezhető)
11. bankszámla költségtérítés bruttó 12.000,-Ft/fő értékben
12. helyettesítési díj tervezése a gyermekek után járó pótszabadságok és a kötelező továbbképzés napjaira
13. betegszabadság miatti helyettesítési díj (az önkormányzat céltartalékként tervezi)
14. kereset-kiegészítés összegét az előző év (bázis) alapilletményének 2%-ában kell meghatározni és betervezni

A c), f), h), j) pontok és a jubileumi jutalom esetében az önállóan működő intézmények adatot közölnek a Fóti GESZ számára, aki az adatokat intézményenként összesíti és az elemi költségvetések átadásakor benyújtja a Fóti KÖH részére.

*Tájékoztatásul minden költségvetési szervnek:*

* a törzsgárda jutalom,
* az egyszeri kereset-kiegészítés bruttó 100.000,-Ft/fő értékben,
* 9 havi címpótlék összege,
* és a munkaruha tekintetében *adatot kell szolgáltatni* a Fóti GESZ és a Hivatal felé.
	1. Az intézmények dologi és egyéb folyó kiadásainak – kivéve az energiaköltségek – keretösszege a 2016. évi eredeti előirányzati adatok, illetve a kifejezetten inflációkövetéssel rendelkező kötelezettségvállalások esetén eredeti előirányzat plusz az infláció várható mértéke (átlagosan 1,6 %) alapján, valamint a bázisévben a következő év költségvetésére hatást gyakorló intézkedések és előirányzat-módosítások figyelembevételével tervezhető. A dologi kiadáson belül az energiaköltség tervezésénél Fót Város Önkormányzat 2016. évi költségvetésének várható tényadatából szükséges kiindulni, kivéve a 2016. évben beruházással érintett azon feladat-ellátási helyeket, ahol a rendeltetésszerű működés nem volt folyamatos. Ezekben az esetekben a 2016. évi eredeti előirányzati adatokat kell bázisként figyelembe venni.

* 1. Az önállóan működő és gazdálkodó költségvetési szerv dologi kiadását a 2017. évre vonatkozó szerződés, az ismert feladat-változás és az Áhsz. rendelkezéseinek figyelembevételével kell meghatározni. Az önállóan működő és gazdálkodó költségvetési szervnek a 2017. évi tervjavaslatában elemeznie és értékelnie kell az elmúlt év gazdasági folyamatait, és részletes indokolással kell bemutatni a tervezett feladat kiadási előirányzatát.
	2. A saját főzőkonyhával rendelkező gazdasági társaságnak az élelmiszer beszerzési kiadását a Képviselő-testület által meghatározott nyersanyagnorma és élelmezési nap figyelembevételével, a vásárolt élelmezési kiadást pedig a szolgáltatási szerződésben rögzített egységár és az élelmezési nap figyelembevételével kell tervezni. A tervezett előirányzat alapjául szolgáló feladatmutatónak - az állami támogatás igénylésében jelzett - az étkezésben résztvevők létszámával egyezni kell.
	3. **Az ellátottak pénzbeli juttatásait** a 2016. évi juttatások átfogó, számszerű elemzése, a helyi Esélyegyenlőségi Program Intézkedési Terve és a 2017. január 1-jét követően hatályos jogszabályok rendelkezései alapján szükséges tervezni.
	4. **A felhalmozási célú pénzeszközátadások** között továbbra is javasolt tervezni a dolgozók lakásépítésére és vásárlására nyújtható kölcsön kiadásait.
	5. A 2016. évi költségvetési tervjavaslat összeállítása során kiemelt szempont a **beruházási és a felújítási feladatok** részarányának főösszegen belüli növelése és az Önkormányzat vagyonának gyarapítása. A fentieken túl lehetőség szerint biztosítani szükséges a középtávú célokban javasolt felhalmozási és felújítási feladatok prioritását.

**A felhalmozási feladatok és felújítási célok** tervezésénél:

* Elsősorban a 2016. évben megkezdett feladatok forrásigényét szükséges biztosítani, ezt külön listázzuk (*lsd. külön 2. sz. mellékletként!*)
* A fentieken túl lehetőség szerint biztosítani szükséges a középtávú gazdasági programban javasolt felhalmozási feladatok és felújítási célok prioritását. A 2016. évről áthúzódó felhalmozási feladatokat, felújítási célokat elsősorban a tárgyévi előirányzatok (és szükség szerint a 2016. évi pénzmaradvány terhére) szükséges biztosítani.
* a *Gazdasági programban* önálló soron nem jelenik meg ugyan, de további felhalmozási kiadási tervként javasoljuk kalkulálni évi 1 db újra-élesztő készülék beszerzésével, s ezáltal a ciklus során a közintézmények defibrillátorokkal történő fokozatos felszerelésével! (kb. 800 eFt/év)
	1. A benyújtott és a már elnyert pályázatokat a Költségvetésben tervezni szükséges.
	2. A 2016. évi költségvetésben nem szereplő - beruházás illetve felújítás tervezése elsősorban pályázati forrás bevonásával lehetséges, másodsorban saját forrásból - figyelembe véve azt, hogy adósságot keletkeztető ügyletből származó bevétel nem tervezhető. Az újabb beruházások előtt a beruházás további fenntartási költségét, egyéb többéves kihatású kötelezettségek költségvetési kihatását is vizsgálni kell.

Az induló beruházások és felújítások részletes feladatonkénti és célonkénti meghatározásáról kimutatást kell készíteni, melynek határideje: **2016. január 6.**

1. Minden költségvetési szervnek (a továbbiakban részletezett Ütemterv szerint) el kell készítenie 2017. január 1. és 2017. december 31. közötti időszakra szóló elemi költségvetési javaslatát:
* az Apponyi Franciska Óvoda megtervezi személyi, járulék és dologi kiadásait;
* a Fóti Boglárka Óvoda és Bölcsőde megtervezi személyi, járulék és dologi kiadásait;
* a Fóti Közművelődési és Közgyűjteményi Központ megtervezi személyi, járulék és dologi kiadásait;
* Egyesített Szociális és Egészségügyi Intézmény megtervezi személyi, járulék és dologi kiadásait;
* a Fóti Gazdasági Ellátó Szervezet megtervezi személyi, járulék és dologi kiadásait.

Az önállóan működő költségvetési szerv elemi költségvetésében kell megtervezni a költségvetési szerv személyi és járulék kiadásait, valamint a dologi kiadások közül a Cafetériát terhelő kezelési költségeket és a hatósági díjakat.

Az önállóan működő intézmények **2016. december 22-ig** adatot szolgáltatnak a soros előrelépés, a pótlék, az étkezési feladatmutatók tekintetében, mely alapján a Fóti GESZ megtervezi az intézmények elemi költségvetését.

A 2017. évi költségvetési tervezetet is - a tavalyi évhez hasonlóan - úgy kell elkészíteni és összeállítani, hogy minden költségvetési kiadási tételt alá kell támasztani a megfelelő jogszabállyal, ami az adott feladatellátást kötelezővé teszi, vagy képviselő-testületi felhatalmazás alapján ellátható.

A Közös Önkormányzati Hivatal a terveket a Költségvetés tagolása szerinti formában, táblázatokkal kéri alátámasztani.

5./ A Képviselő-testület a 2017. évi költségvetési rendelet kimunkálásának ütemtervét, az alábbiak szerint állapítja meg és hagyja jóvá – az alábbi szempontokra is figyelemmel:

* az államháztartásról szóló 2011. CXCV. Törvény 15. A költségvetési rendelet előkészítése, elfogadása 24 §. (3) bekezdésére figyelemmel *(„A jegyző által a (2) bekezdés szerint előkészített költségvetési rendelet-tervezetet* ***a polgármester február 15-éig,*** *ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek”).*
* ÚJ KT SZMSZ 27 §. (2) A képviselő-testület a Munkaterv alapján – a július 10. és augusztus 31. közötti, valamint december 20. és január 20. közötti nyári és téli ülésszünet kivételével –**minden hónap utolsó szerdai napján 14 órai kezdettel rendes ülést tart.** A polgármester – figyelemmel a 34.§ (7) bekezdésében rögzített feltételre – jogosult az ülést 14 óránál korábbi kezdési időpontra is összehívni.

**1./ Költségvetési koncepció testületi tárgyalása (elfogadása).**

Felelős: polgármester

Határidő: 2016. november 23.

**2./ A Költségvetés I. verziójának rendező elveit elfogadó KT határozat kíséretében a költségvetési koncepció közreadása, az intézmények számára (tervezési körirat).**

Felelős: jegyző

Határidő: 2015. november 28.

**3./ Intézményi tervek elkészítésének és Pénzügyi és Adóügyi Osztály részére történő átadásának határideje. A terveknek feladat mélységig részletezniük kell a szükségleteknek megfelelő 2017. évi költségvetési- és létszám-tervet, egyidejűleg beterjesztve az elemi költségvetést és annak írásos magyarázatát/indoklását.**

Felelős: intézményvezetők, a Fóti KÖH költségvetési tervéért - jegyző és a KT költségvetési tervéért –polgármester

Határidő: 2017. január 6.

**4./ Önkormányzati szintű tervösszesítés, amelyet követően a tervszámokat a Pénzügyi és Adóügyi Osztály hivatott megfeleltetni a költségvetési törvényben megjelenő előírásoknak.**

Felelős: jegyző

Határidő: 2017. január 10.

**5./ 2017. évi költségvetési rendelet-tervezet I. verziójának közreadása**

Felelős: jegyző

Határidő: 2017. január 13.

**6./2017. évi költségvetési rendelet-tervezet I. verziójának KIÉT, Intézményvezetők véleményezése**

Felelős: jegyző

Határidő: 2016. január 14-15. (véleményüket a véleménylappal együtt közreadva)

**7./ 2017. évi költségvetési rendelet-tervezet I. verziójának bizottsági megtárgyalása (PFB-JEB közös ülése), majd véleménylap közreadása**

Felelős: PJB és EEB elnöke

Határidő: 2016. január 16-18, véleménylap közreadása 2016. január 20.

**8. 2017. évi költségvetési rendelet-tervezet I. verziójának képviselő-testületi megtárgyalása**

Felelős: polgármester

Határidő: 2016. január 25. (meghívó kiküldése 2016. január 20.)

**9./ 2017. évi költségvetési rendelet-tervezet I. verziójának képviselő-testület által meghatározottak szerinti átdolgozása**

Felelős: polgármester

Határidő: 2016. február 5.

**10. 2016. évi költségvetési rendelet-tervezet végleges verziójának bizottsági megtárgyalása (PJB-EEB közös ülése), majd véleménylap közreadása**

Felelős: PJB és EEB elnöke

Határidő: 2016. február 13-15. (véleménylap közreadása 2016. február 17.)

**11. 2016. évi költségvetési rendelet elfogadása**

Felelős: polgármester

Határidő: 2016. február 22. (meghívó kiküldése 2016. február 17.)

Fót, 2016. november 2.

 Bartos Sándor

 polgármester

**Jogszabályi hivatkozások:**

Az államháztartási törvény végrehajtásáról szóló 368/2011. ( XII. 31. ) Korm. rendelet

2011. évi CXCV. törvény.

Magyarország helyi önkormányzatairól szóló 2011. évi CLXXXIX. törvény 47. § (2) bekezdés.

A Képviselő-testület és szervei szervezeti és működési szabályzatáról szóló 27/2015. (XII.17.) önkormányzati rendelete67. § b) pont.

**Az előterjesztés mellékletei:**

1./ A Képviselő-testület már meghozott határozatait (listázott több éves kihatású kötelezettségvállalásokat)

2./ Megkezdett beruházások, felújítások

3./ Javaslatok a költségvetési koncepcióhoz GESZ

4./ Javaslat a Biztos Kezdet Gyermekház megvalósítására

5./ Környezetvédelmi Alap felhasználásának 2017. évi költségvetési koncepciója